Lloyd Warburton

Ganed Lloyd Baker Warburton yn Ysbyty Bronglais Aberystwyth ar 17 Rhagfyr 2003 a daeth i amlygrwydd wedi iddo greu gwefan yn dangos ystadegau a map clir o ymlediad yr haint COVID-19 yng Nghymru wrth iddo ledaenu ar draws y byd ar ddechrau 2020. Ym mis Rhagfyr 2021, etholwyd i gynrychioli Ceredigion yn Senedd Ieuenctid Cymru.https://nation.cymru/news/teen-covid-stats-whiz-lloyd-among-those-elected-to-welsh-youth-parliament/

Ymateb i COVID-19
Creodd Lloyd Warburton ei wefan CoronaVirusCymru.wales  ar 10 Mawrth 2020 gan nodi ei achos gyntaf o 8 Mawrth 2020.. Roedd yn postio ei wybodaeth yn ddyddiol ar ei gyfrif Twitter,  @LloydCymru. Ymwelodd 4,000 o bobl â'r wefan ar y diwrnod cyntaf.https://golwg360.cymru/newyddion/cymru/566258-bachgen-ysgol-rhannur-wybodaeth-ddiweddaraf

Canmolwyd Lloyd am ei waith gan fod ystadegau Iechyd Cyhoeddus Cymru, Llywodraeth Cymru er yn sail i'w ddarluniau ef, yn anoddach i'r cyhoedd a'r dilynwr lleyg eu deall. Bu'n llwytho ystadegau ICC wrth iddynt cael ei rhyddhau am 2.00pm bob prynhawn, a'i trosglwyddo drwy rhaglenni 'Pwer pwynt' a 'paint' i'w wefan.https://www.bbc.co.uk/cymrufyw/52311548
Cymaint bu llwyddiant ei fformat fell iddo ddenu bron dwy fil a hanner o ddilynwyr newydd o fewn wythnos ar ddiwedd Mawrth a dechrau mis Ebrill 2020 a cafodd sawl ebost yn diolch iddo am ei waith.

Yr hyn oedd y drawiadol am wasanaeth Lloyd wrth ledaenu gwybodaeth hawdd ei ddilyn a deall, oedd mai ond 16 ydoedd ar y pryd. Roedd yn ddisgybl yn Ysgol Gyfun Penglais yn Aberystwyth ac i fod sefyll arholiadau TGAU. Ei fwriad oedd dychwelyd i'r ysgol ym mis Medi i ddilyn pynciau "lefelau-A mewn Bioleg, Daearyddiaeth, Cymdeithaseg a, gobeithio, Ffiseg. Ar ôl hynny, gobeithio mynd i brifysgol a chael swydd dda, ond does gen i ddim cynllun pendant ar ôl lefelau A."

Sylw yn y Cyfryngau
Daeth gallu y dyn 16 oed i sylw'r cyfryngau gyda storïau yn BroAber360https://broaber.360.cymru/2020/mhrofiad-greu-diweddariadau-coronafirws/, Golwg360, gwefannau newyddion BBC Cymru Fyw, ac ar 22 Ebrill 2020 a'r rhaglen nosweithiol Henohttps://twitter.com/HenoS4C/status/1253030685813682177 ar S4C.

Diddordebau
Mae Lloyd yn aelod o fudiad YesCymru sy'n ymgyrchu dros annibyniaeth i Gymru a bydd ei safbwyntiau gwleidyddol i'w gweld ar ei gyfrif trydar. Bu hefyd iddo arddangos mẁg gyda gludyn YesCymru arni yn ei gyfweliad ar y rhaglen Heno. Yn y darlun a ddefnyddiwyd mewn sawl cyfweliad gwelir ef yn gwisgo Crys-T yn dathlu rali dros annibyniaeth a gynhaliwyd ym Merthyr Tudful ar 7 Medi 2019.

Personol
Mae Lloyd yn fab i Simon a Donna Warburton ac yn byw yn Pisgah, pentref y tu allan i Aberystwyth.

Nododd ei ddiddordebau yn 2020 fel "... gwleidyddiaeth, awyrennau ac, wrth gwrs, mapiau. Mae hefyd gen i ddiddordeb yn codio, ond dydw i ddim yn dda iawn arno!"

Ar hyn o bryd mae Lloyd yn astudio Bioleg ym Mhrifysgol Aberystwyth.

Yn 2022, dechreuodd garu Charlotte Davies, actifydd Llafur o Gwenfô. Mae hi'n hefyd yn fyfyrwraig yn Aberystwyth.

Mae Lloyd yn ddyfarnwr pêl-droed cymwys.

Dolenni allanol
 CoronaVirusCymru.wales CoronaVirusCymru 
 https://twitter.com/LloydCymru @LloydCymru

Cyfeiriadau

Categori:Gwleidyddiaeth
Categori:Iechyd yng Nghymru
Categori:Pobl o Aberystwyth